Diari Oficial de la Generalitat Valenciana


Sumari del DOGV 6312, del 16-07-2010 (2010/7748)

Acord de la Comissió Territorial d'Urbanisme de data 26 de maig de 2010, relatiu a la modificació puntual número 15 del Pla general de Monòver.
-----------------------------------------------------------------------------------------------------------------------------------------------

### Dades del document

Número de DOGV
:   6312

Data del DOGV
:   16-07-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/7748


Data del document
:   09-06-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Acord

Descriptors 

:   * Monòver
    * pla d'urbanisme

Acord de la Comissió Territorial d'Urbanisme de data 26 de maig de 2010, relatiu a la modificació puntual número 15 del Pla general de Monòver. [2010/7748]  
Vist l'expedient de referència i de conformitat amb els següents  
Antecedents  
Primer. El projecte es va sotmetre a informació pública durant un mes mitjançant un acord del Ple de l'Ajuntament del dia 18 de maig de 2006, i se'n va publicar l'anunci en el Diari Oficial de la Generalitat Valenciana, núm. 5275, de 7 de juny de 2006, i en el diari La Verdad de 7 de juny de 2006. Després del pertinent període d'exposició pública, en el qual no s'ho van presentar al·legacions, es va aprovar provisionalment pel mateix òrgan en data 3 d'agost de 2006.  
Segon. La documentació està integrada per memòria informativa i justificativa i plànols d'informació i d'ordenació.  
Tercer. El planejament vigent al municipi és el Pla general, que va ser aprovat definitivament per la Comissió Territorial d'Urbanisme en data 22 d'octubre de 1985. L'objecte de l'expedient és la descatalogació de l'edifici denominat Fàbrica de Farina del denominat Catàleg d'edificis i jardins d'interés per a la seua conservació del vigent pla general.  
L'edifici objecte d'aquesta modificació puntual s'ubica als números 4 i 6 del carrer Pare Juan Rico, en sòl classificat com a urbà.  
L'esmentat Catàleg d'edificis i jardins d'interés per a la seua conservació determina el següent: «Els edificis del catàleg s'entenen que són de protecció estricta en el sentit que no poden alterar-se els elements que conformen la façana; sí que s'hi poden realitzar, en canvi, obres de conservació i rehabilitació. A l'interior de l'edifici s'hi poden realitzar qualsevol classe d'obres de rehabilitació. En tot cas, qualsevol actuació sobre edificis del catàleg ha de ser notificada prèviament als Serveis Territorials de Cultura».  
Justifica l'Ajuntament el deteriorament generalitzat de l'edifici, que afecta les façanes, les cobertes i els elements estructurals, amb risc de despreniments.  
La modificació proposada es concreta en la modificació del catàleg d'edificis i jardins d'interés per a la seua conservació incorporat al pla general vigent, en el sentit d'eliminar l'edifici situat en els números 4 i 6 del carrer Pare Juan Rico.  
Quart. Consta en l'expedient informe de la Direcció General de Patrimoni Cultural Valencià de la Conselleria de Cultura i Esport, de data 9 d'abril de 2010, de caràcter favorable.  
Consideracions tecnicojurídiques  
Primera. El procediment seguit per l'Ajuntament és concorde amb el que preveu l'article 90 per remissió de l'article 94 de la Llei 16/2005, urbanística valenciana.  
Segona. La documentació està completa, a l'efecte del compliment de l'article 68 de la Llei 16/2005, urbanística valenciana i de l'estudi de l'expedient.  
Tercera. Les determinacions contingudes en l'expedient es consideren correctes, des del punt de vista de les exigències de política urbanística i territorial de la Generalitat, tal com recull l'article 85 de la Llei 16/2005, urbanística valenciana.  
Quarta. La Comissió Territorial d'Urbanisme, a proposta del director general d'Urbanisme és l'òrgan competent per a resoldre sobre l'aprovació definitiva de plans generals -i de les modificacions d'aquests- de municipis de menys de 50.000 habitants, de conformitat amb el que disposa l'article 84, per remissió de l'article 94.1, de la Llei urbanística valenciana, en relació amb l'article 10.a) del Reglament dels òrgans urbanístics de la Generalitat Valenciana, aprovat per Decret 162/2007, de 21 de setembre, del Consell de la Generalitat.  
Vistos els preceptes legals citats, la Llei 30/92, de 26 de novembre, de règim jurídic de les administracions públiques i del procediment administratiu comú en la redacció donada per la Llei 4/1999, i la resta de disposicions de general i pertinent aplicació, la Comissió Territorial d'Urbanisme acorda:  
Primer  
Aprovar definitivament la modificació puntual núm. 15 del Pla general del municipi de Monòver.  
Segon  
Publicar íntegrament aquest aprovatori en el Diari Oficial de la Comunitat Valenciana a l'efecte de la immediata entrada en vigor, de conformitat amb el que disposa l'art. 104 de la Llei 16/2005, urbanística valenciana, en mancar el document de normes urbanístiques.  
Contra l'instrument de planejament aprovat pot interposar-se recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació, de conformitat amb el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que es puga exercir qualsevol altre recurs o acció que es crega oportú.  
Alacant, 9 de juny de 2010.- La secretària de la Comissió Territorial d'Urbanisme d'Alacant: Esther Valls Parres.